**Doložka finančných, ekonomických, environmentálnych vplyvov,**

**vplyvov na zamestnanosť a podnikateľské prostredie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Odhad dopadov na verejné financie**

Návrh zákona o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov vzhľadom na veľký rozsah oslobodení od dane a vzhľadom na navrhované výšky sadzieb spotrebnej dane ustanovených smernicou Rady 2003/96/ES o reštrukturalizácii právneho rámca spoločenstva pre zdaňovanie energetických výrobkov a elektriny nebude mať výrazný dopad na verejné financie.

Predpokladaný výnos zo spotrebnej dane z elektriny, uhlia a zemného plynu v roku 2008 sa odhaduje akruálne vo výške 0,357 mld. Sk. Pri výpočte výnosu boli použité ročenky ŠÚSR o energetike. Odhad výnosu daní je značne neistý, keďže potrebné údaje o spotrebe budú k dispozícii až po samotnom zavedení týchto daní.

**2. Odhad dopadov na obyvateľov, hospodárenie podnikateľskej sféry a iných právnických osôb**

 Návrh zákona nepredpokladá potrebu vytvárania nových pracovných miest ani zvýšenia nárokov na finančné prostriedky.

 Vyčíslený predpokladaný dopad zo spotrebnej dane z elektriny, uhlia a zemného plynu primárne zaťaží podnikateľskú sféru, keďže spotrebu elektriny, uhlia a zemného plynu domácnosťami sa navrhuje oslobodiť, avšak dopad na obyvateľstvo sa v nevýznamnej miere môže prejaviť nepriamo v cenách niektorých výrobkov a služieb.

**3. Odhad dopadov na životné prostredie**

Návrh zákona smeruje ku kladnému vplyvu na životné prostredie, pokiaľ pôjde o využitie elektriny a zemného plynu ako pohonnej látky alebo paliva namiesto fosílnych palív.